04/vol. 5 Jurnalul Oficial al Uniunii Europene 21 31998R2469 L 308/3 JURNALUL OFICIAL AL COMUNITĂȚILOR EUROPENE 18.11.1998 REGULAMENTUL (CE) NR. 2469/98 AL CONSILIULUI din 9 noiembrie 1998 privind încheierea Acordului dintre Comunitatea Europeană și Republica Gaboneză cu privire la pescuitul în largul coastei gaboneze CONSILIUL UNIUNII EUROPENE, având în vedere Tratatul de instituire a Comunității Europene, în special articolul 43 coroborat cu articolul 228 alineatul (2) prima teză și alineatul (3) primul paragraf, având în vedere propunerea Comisiei (1), având în vedere avizul Parlamentului European (2), întrucât Comunitatea și Republica Gaboneză au negociat și parafat un acord în domeniul pescuitului care asigură pescarilor din Comunitate posibilități de pescuit în apele aflate sub suveranitatea sau jurisdicția Republicii Gaboneze; întrucât este în interesul Comunității să aprobe acordul; întrucât este necesar să se definească modul de repartizare a posi- bilităților de pescuit între statele membre pe baza repartizării tra- diționale a posibilităților de pescuit, ADOPTĂ PREZENTUL REGULAMENT: Articolul 1 Acordul dintre Comunitatea Europeană și Republica Gaboneză cu privire la pescuitul în largul coastei gaboneze se aprobă în numele Comunității. Textul acordului se anexează prezentului regulament. Articolul 2 Posibilităţile de pescuit stabilite prin protocolul la acord se repar- tizează statelor membre în conformitate cu următoarea grilă: (a) toniere cu plasă lungă: Spania: 22 nave Franța: 20 nave (b) paragate de suprafață: Spania: 28 nave Portugalia: 5 nave În cazul în care cererile de licență ale acestor state membre nu depășesc posibilitățile de pescuit stabilite prin protocol, Comisia poate lua în considerare cereri de licență din partea oricărui alt stat membru. Articolul 3 Președintele Consiliului este autorizat să desemneze persoanele împuternicite să semneze acordul prin care Comunitatea își asumă obligații. Articolul 4 Prezentul regulament intră în vigoare la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 9 noiembrie 1998. () JO C240,31.7.1998, p. 7. () JO C313,12.10.1998. Pentru Consiliu Președintele J. FARNLEITNER